Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9817. Il-EUR-Lex hu l-aċċess fuq l-internet għal-liġi Ewropea. Din in-notifika tikkonċerna l-impriżi li ġejjin: AUNDE Achter & Ebels GmbH (il-Ġermanja), li tappartjeni għall-AUNDE Group SE ("AUNDE", il-Ġermanja), TB Kawashima Co. Ltd ("TBK", il-Ġappun) ikkontrollata mit-Toyota Boshoku Corporation ("TB", il-Ġappun), TB Kawashima Automotive Textile (l-Indja) Private Ltd (il-"Kumpanija fil-Mira", l-Indja). AUNDE u TB jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab tal-Kumpanija fil-Mira. Qabel it-tranżazzjoni, il-Kumpanija fil-Mira hija kkontrollata esklużivament minn TB permezz ta' TBK. Il-konċentrazzjoni hija mwettqa permezz ta' xiri ta' ishma. AUNDE Achter & Ebels GmbH: l-iżvilupp u l-produzzjoni ta' prodotti tal-karozzi, fosthom raden, fabrics tekniċi, covers tat-tessuti u tal-ġilda. Hija sussidjarja ta' Aunde, li tiffoka fuq l-iżvilupp u l-produzzjoni fost oħrajn ta' raden, tessuti tekniċi, seat covers u partijiet tal-foam għall-industrija tal-karozzi bl-ismijiet tad-ditti AUNDE, ISRINGHAUSEN u FEHRER għall-OEMs u fornituri lill-industrija tal-karozzi fl-Ewropa u mad-dinja kollha, TBK: l-iżvilupp, il-produzzjoni u l-provvista ta' diversi tipi ta' tessuti u fabrics interni għall-karozzi partikolament fl-Asja. Hija affiljata ta' TB, manifattur Ġappuniża ta' komponenti tal-karozzi, li tiffoka fuq seats għall-karozzi tal-passiġġieri, seats għall-ferroviji u l-ajruplani kif ukoll komponenti tas-seats u komponenti oħra għall-intern u l-estern tal-karozzi, il-Kumpanija fil-Mira: Il-manifattur u d-distribuzzjoni ta' tessuti u fabrics għall-intern għall-industrija tal-karozzi fl-Indja u fil-pajjiżi ġirien. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: Firmenich takkwista, fis-sens tal-Artikolu 3(1)(b) tar-Regolament tal-Għaqdiet, il-kontroll ta' DRT kollha kemm hi. Il-konċentrazzjoni hija mwettqa permezz ta' xiri ta' ishma. Firmenich tispeċjalizza fil-produzzjoni u l-kummerċjalizzazzjoni ta' fwejjaħ, togħmiet u kimiċi tal-aroma; DRT hija prinċipalment attiva fil-produzzjoni u l-kummerċjalizzazzjoni ta' reżin taż-żnuber, żejt terpentina taż-żnuber u terpene taż-żnuber. Uħud mill-prodotti ta' DRT jistgħu jintużaw bħala kimiċi tal-aroma għall-produzzjoni tal-fwejjaħ. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: L-Artikolu 105 tar-Regolament (UE) Nru 1308/2013 – Modifika mhux minuri Korrezzjoni ta' żball misjub fil-kliem tat-tieni paragrafu tal-punt b.7.1 tat-taqsima 8 tal-Ispeċifikazzjoni tal-Prodott (Rekwiżiti Applikabbli). Din ma taffettwax id-Dokument Uniku. Il-kliem irid jinbidel għal: "Il-proċess ta' kwalifika ser jitwettaq għal kull konsenja omoġenja jew lott omoġenju u jrid jitwettaq f'konformità mal-Istandards għall-inbejjed eliġibbli għad-Denominazzjoni ta' Oriġini Protetta "Rioja", li huma mfassla mill-Bord Regolatorju". Il-punt 3.b.1 tal-Ispeċifikazzjoni tal-Prodott, l-intestaturi "ABJAD" u "ROŻÈ", u l-punt 2.5.1 "Prattiki enoloġiċi speċifiċi" tad-Dokument Uniku jridu jiġu emendati. Il-linja li tiddikjara li l-varjetajiet Chardonnay, Sauvignon Blanc u Verdejo ma jistgħux ikunu predominanti fil-prodott finali fil-każ tal-inbejjed bojod u rożè trid titħassar. Il-Bord Regolatorju għad-Denominazzjoni ta' Oriġini Protetta "Rioja" estenda l-katalgu tal-varjetajiet bojod u ħomor awtorizzati fl-2008 u fl-2009. Din kienet deċiżjoni strateġika, f'konformità ma' waħda mir-rakkomandazzjonijiet stabbiliti fil-Pjan Strateġiku għall-Inbid Rioja 2005-2020 fid-dawl tal-opportunitajiet tas-suq. Bil-ħsieb li jiġu ppreservati l-karatteristiċi tal-inbejjed bojod tiegħu, huwa ddeċieda li l-varjetajiet Chardonnay, Sauvignon Blanc u Verdejo ma jibqgħux ikunu predominanti fil-prodott finali. L-idea kienet li ż-żieda tagħhom tipprovdi nota komplementari u tippermetti kontroll gradwali tat-tkabbir u l-immaniġġjar ta' dawn il-varjetajiet. Ir-riżultati kummerċjali tad-deċiżjoni kienu pożittivi b'mod sinifikanti, minħabba li l-kwalità tal-inbejjed bojod Rioja bdiet tiġi apprezzata aktar u nkisbu rati ta' tkabbir ferm ogħla mill-medja tas-suq. Fuq dik il-bażi, is-Sessjoni Plenarja tal-Bord Regolatorju tad-Denominazzjoni ta' Oriġini Protetta "Rioja" qablet f'laqgħa plenarja li saret fil-11 ta' Novembru 2016 li tiġi eliminata r-restrizzjoni fuq is-sehem tal-varjetajiet Chardonnay, Sauvignon Blanc u Verdejo fil-prodott finali, minħabba l-interess kummerċjali fihom, kif ukoll minħabba l-adegwatezza pprovata tagħhom għal trattament kwalitattiv. Diversi punti fl-Ispeċifikazzjoni tal-Prodott (3.b.3, 4, 5, 8.b.1, 8.b.3.4, 8.b.4.1, 8.b.4.3, 8.b.5.2, 8.b.5.3, 8.b.5.5, 8.b.6.2, 8.b.6.3, 8.b.6.4, 8.b.7.3, 8.b.9, 8.b.10.3, 8.b.10.5, 8.b.10.9) u fid-Dokument Uniku (2.5.1 rendiment tal-ipproċessar, 2.5.2, 2.6 l-aħħar paragrafu, 2.9, tikkettar) iridu jiġu emendati biex jintroduċu l-kundizzjonijiet għall-użu tat-terminu "viñedo singular" [vinja waħda]. Ir-reazzjoni għad-domanda tal-konsumatur għal aktar informazzjoni dwar l-oriġini tal-inbejjed fuq it-tikketta; l-interess tal-operaturi li jippromwovu nbejjed li ġejjin minn oriġini speċifika u li huma limitati għal post partikolari; u l-ħtieġa li tiġi organizzata u standardizzata kif suppost l-offerta eżistenti tal-inbejjed u ż-żidiet ġodda possibbli magħha: dawn il-fatturi kollha kienu jfissru li kien rakkomandabbli li jiġu stabbiliti l-kundizzjonijiet, fil-kamp ta' applikazzjoni tar-raba' dispożizzjoni addizzjonali tal-Liġi Nru 6/2015, għar-rikonoxximent ta' dawk l-inbejjed minn entitajiet ġeografiċi iżgħar li, fil-każ speċifiku ta' Rioja, ingħataw id-denominazzjoni ta' "viñedos singulares" jew vinji singoli. Minħabba din is-sitwazzjoni, fl-aħħar sentejn tfasslu diversi proposti u ġew analizzati diversi alternattivi. Intalbet l-opinjoni tal-esperti u saru dibattiti sabiex tingħata ħarsa lejn l-iċken dettall. Ir-riżultat huwa regolament li huwa konxju tas-suċċess ibbażat fuq il-kategoriji eżistenti u li jibni fuqhom biex joffri informazzjoni li tkun apprezzata minn ċerti konsumaturi. Il-vinji singoli jridu jkunu bbilanċjati, b'vigorożità tad-dwieli limitata u b'ċerti rekwiżiti kwalitattivi, li flimkien mal-oriġini, jgħinu biex jiġi prodott inbid ta' kwalità għolja. Għalhekk, minbarra t-traċċabbiltà obbligatorja, ġew definiti proċeduri biex dan il-bilanċ jiġi żgurat Madankollu, hemm ukoll limitazzjonijiet fir-rigward tal-età, ir-rendimenti, il-prattiki tat-tkabbir, il-ħsad u l-ipproċessar. Il-valutazzjoni organolettika hija aktar eżiġenti u r-rabta mal-vinja trid tkun maħsuba biex iddum matul iż-żmien. Din twitti t-triq għal offerta usa' tal-inbid f'Rioja, li bla dubju tgħin biex tagħti spinta lill-profil tal-inbid bħala DOP ewlenija minn ta' quddiem, kif ukoll biex dan ikun apprezzat mill-influwenzaturi u mill-opinjonisti. Il-punt 3.C, l-intestaturi "Għat-terminu tradizzjonali "Reserva"" u "Għat-terminu tradizzjonali "Gran Reserva"" jridu jiġu emendati fl-Ispeċifikazzjoni tal-Prodott. Dan ma jaffettwax id-Dokument Uniku. Għall-inbejjed ħomor "Reserva", jiġu introdotti żminijiet minimi għall-maturazzjoni fil-fliexken u, għall-inbejjed ħomor "Gran Reserva", dan iż-żmien jitqassar, fi ħdan il-perjodi ta' żmien minimi rregolati mil-leġiżlazzjoni Spanjola dwar l-użu ta' dawn it-termini tradizzjonali. Id-definizzjoni tat-terminu tradizzjonali komplementari "Reserva" ma speċifikatx — fid-definizzjoni pprovduta fil-Liġi 6/2015 tat-12 ta' Mejju 2015 jew fl-Ispeċifikazzjoni tal-Prodott għad-Denominazzjoni ta' Oriġini Protetta "Rioja" — perjodu minimu għall-maturazzjoni fil-fliexken. Għalhekk, dan tħalla għad-diskrezzjoni tal-operatur, li kien liberu li jiddeċiedi meta jkunu nkisbu l-bilanċ u l-karatteristiċi tajbin għall-kategorija inkwistjoni. Fid-dawl tal-monitoraġġ organolettiku tal-inbejjed tikkettati fil-fabbriki tal-inbid għall-kunsinna u akkwistati fil-punt tal-bejgħ, ġie deċiż li jkun pass kwalitattiv ċar 'il quddiem li jiġi stabbilit żmien minimu għall-maturazzjoni fil-fliexken fil-każ tal-inbid aħmar, fir-rigward taż-żmien minimu totali speċifikat fid-definizzjoni, u li dan ikun konformi mal-proċess ta' titjib kontinwu li l-inbid Rioja dejjem kien impenjat li jsegwi. Għalhekk, fil-laqgħa plenarja tagħha tal-11 ta' Novembru 2016, is-Sessjoni Plenarja tad-Denominazzjoni ta' Oriġini Protetta "Rioja" ddeċidiet li tiddefinixxi perjodu minimu ta' 6 xhur għall-maturazzjoni fil-fliexken għall-inbejjed ħomor "Reserva" biex jiġi segwit il-proċess ta' maturazzjoni fil-btieti, li jrid idum mill-inqas sena. B'kollox, il-proċess kollu ta' maturazzjoni jrid idum mill-inqas 36 xahar. Id-definizzjoni tat-terminu komplementari tradizzjonali "Gran Reserva" tfisser li hemm ċerti inflessibbiltajiet fl-Ispeċifikazzjoni tal-Prodott għad-Denominazzjoni ta' Oriġini Protetta "Rioja" meta mqabbla mad-definizzjoni tagħha kif stipulata fil-Liġi 6/2015 tat-12 ta' Mejju 2015, li pprevediet perjodu minimu ta' maturazzjoni fil-fliexken ta' 36 xahar, wara 24 xahar ta' maturazzjoni fil-bittija. Il-leġiżlazzjoni Spanjola tesiġi li dan il-perjodu fil-bittija jdum mill-inqas 18-il xahar, iżda ma tispeċifikax it-tul ta' żmien li fih l-inbid irid jibqa' fil-fliexken. Ir-Rioja għandu rekwiżiti aktar stretti għall-perjodu ta' żmien minimu ta' maturazzjoni fil-btieti — 24 xahar — minħabba li dan huwa meqjus li jippermetti versatilità akbar u nbejjed aktar espressivi, filwaqt li jikseb kwalità mill-aqwa. Il-perjodu minimu għall-maturazzjoni fil-fliexken jitnaqqas għal 24 xahar — għalkemm dan xorta għadu itwal mil-leġiżlazzjoni nazzjonali li ma tispeċifika xejn f'dan ir-rigward — mingħajr ma jinbidel il-perjodu minimu ta' maturazzjoni kkombinata ta' 60 xahar. Fil-laqgħa plenarja tagħha tal-11 ta' Novembru 2016, is-Sessjoni Plenarja tal-Bord Regolatorju għad-Denominazzjoni ta' Oriġini Protetta "Rioja" ddeċidiet li tiddefinixxi l-inbejjed ħomor fil-kategorija "Gran Reserva" bħala dawk li mmaturaw f'fabbrika tal-inbid għal mill-inqas 60 xahar, li minnhom iridu jkunu qattgħu mill-inqas 24 fil-bittija u mill-inqas 24 fil-fliexken. Diversi punti fl-Ispeċifikazzjoni tal-Prodott (2, 2.a.1, 2.a.2, 2.a.4, 2.a.5, 2.a.6, 2.a.7, 2.a.8, 2.b, 3.b.1, 3.b.2, 3.b.3, 3.b.4, 3.ċ, 7, 8.b.5.1, 8.b.7.2, 8.b.9, 8.b.10.3) u fid-Dokument Uniku (2.3, 2.4, 2.5.1, 2.8, 2.9 tikkettar) iridu jiġu emendati biex jintroduċu r-rekwiżiti għal din il-kategorija ġdida ta' prodotti u r-rabta tagħha. Id-data tas-suq turi li l-inbejjed frizzanti kienu sejrin eċċezzjonalment tajjeb f'dawn l-aħħar snin. Bħala denominazzjoni orjentata lejn is-suq b'mod permanenti, ir-"Rioja" ma jistax jitlef din l-opportunità. Għadd sinifikanti ta' Denominazzjonijiet tal-Oriġini Spanjoli jinkludu l-inbejjed frizzanti fl-Ispeċifikazzjoni tal-Prodott tagħhom u, għalhekk, l-estensjoni deskritta għal "Rioja" bl-ebda mod ma hija deċiżjoni imprudenti jew illoġika. Bil-ħsieb li jinżammu l-istess standards ta' kwalità bħal dawk għall-inbejjed bla gass, l-intenzjoni hija li jinħoloq inbid frizzanti ta' livell għoli u din hija r-raġuni għar-restrizzjonijiet fuq ir-rendiment u fuq il-kontenut taz-zokkor (Brut, Extra Brut u Brut Nature). L-użu tal-metodu tradizzjonali għall-produzzjoni tal-inbid u l-perjodu minimu ta' 15-il xahar għall-maturazzjoni huma prova ta' dan. Diversi punti fl-Ispeċifikazzjoni tal-Prodott (2.a.1, 8.b.9, 8.b.10.3, 8.b.10.10) u fid-Dokument Uniku (2.6 — "Rioja Baja" nbidlet għal "Rioja Oriental" -, 2.8, 2.9, tikkettar) iridu jiġu emendati biex jintroduċu l-kundizzjonijiet li jeħtieġ li jiġu ssodisfati sabiex l-inbid iġorr l-isem ta' ċerti żoni u muniċipalitajiet. Il-kunċett ta' subżona huwa sostitwit minn dak ta' żona u t-tlieta li diġà jeżistu huma miżmuma. Madankollu, waħda minnhom tbiddel isimha (minn "Rioja Baja" għal "Rioja Oriental"). Ser ikun possibbli wkoll li jiġi indikat l-isem ta' muniċipalità fuq it-tikketta jekk l-inbid ikun ġej minn hemmhekk. Is-Sessjoni Plenarja tal-Bord Regolatorju aġġornat ir-regoli dwar l-indikazzjonijiet taż-żona (bidla fl-isem għas-subżoni li tesprimi aħjar il-filosofija li Rioja għandha l-għan li tittratta, jiġifieri entità li hija akbar minn dawn it-tliet demarkazzjonijiet jew unitajiet ġeografiċi iżgħar) u l-muniċipalità jew il-belt, bl-għan li tingħata spinta lill-viżibbiltà tagħhom u ssir il-promozzjoni ta' dawn l-inbejjed. Dan jirrispondi wkoll għat-tħassib tal-operaturi, tal-opinjonisti u tal-konsumaturi finali, li qegħdin jitolbu aktar informazzjoni fuq it-tikketta dwar id-diversità enormi ta' nbejjed li qegħdin jiġu offruti bħalissa fis-suq permezz tad-Denominazzjoni ta' Oriġini Protetta "Rioja". Dawn l-indikazzjonijiet ser jikkomplementaw il-firxa tradizzjonali u ta' suċċess ta' nbejjed magħmula permezz tat-taħlit ta' nbejjed ta' oriġini differenti. Wara li fl-1998 iddefinixxa r-regoli għal proċedura ta' traċċabbiltà, li ppermettew li l-ismijiet tal-muniċipalitajiet jew l-indikazzjonijiet "Rioja Alta", "Rioja Alavesa" jew "Rioja Baja" jintwerew fuq it-tikketta, il-Bord issa għamel pass ieħor 'il quddiem billi ppreveda sitwazzjonijiet fejn il-produtturi tal-inbid ikabbru d-dwieli f'postijiet li jmissu ma' xulxin. Issa huwa possibbli li jiġi inkluż sa 15 % tal-volum tal-għeneb minn barra l-entitajiet iż-żgħar imsemmija qabel, soġġett għal dawn il-kundizzjonijiet. Ir-rekwiżit ser ikun impenn mill-vinja matul iż-żmien sabiex tiġi promossa s-sostenibbiltà u tiġi evitata l-ispekulazzjoni. Dan il-marġini ta' tolleranza huwa fi ħdan il-possibbiltajiet offruti mil-leġiżlazzjoni tal-UE. Żvilupp ġdid ieħor huwa ż-żieda fid-daqs tal-porzjon tat-tikketta li jista' jiġi allokat għall-muniċipalitajiet jew għal dawk li issa huma msejħa żoni. Sa issa, id-daqs ta' dawn l-indikazzjonijiet fuq it-tikketti tal-inbid kien limitat għal massimu ta' żewġ terzi tad-daqs allokat għal "Rioja". Minn issa 'l quddiem, dawn jistgħu jintwerew fuq bażi ugwali u l-uniku rekwiżit huwa li ma jridux ikunu aktar prominenti mill-isem tad-Denominazzjoni. Ir-Rioja qed ikompli jespandi l-firxa ta' kategoriji eżistenti tiegħu bħala parti mill-proċess ta' titjib kontinwu li huwa impenjat li jkompli jsegwi, u dejjem qed ifittex li jagħti spinta lill-pożizzjonament tiegħu bħala wieħed mir-reġjuni prominenti fis-segment tal-inbejjed ta' kwalità fis-suq internazzjonali. Din il-klassifikazzjoni tal-offerta eżistenti tal-inbejjed tistabbilixxi xi rekwiżiti li jagħmluha possibbli li jiġu ggarantiti l-kwalità tal-prodott u l-preċiżjoni tal-indikazzjonijiet fuq it-tikketti. Il-Punt 2.a.3 tal-Ispeċifikazzjoni tal-Prodott irid jiġi emendat, iżda dan ma jinvolvi l-ebda emenda għad-Dokument Uniku. L-inbejjed rożè b'inqas intensità tal-kulur huma permessi. Minħabba l-firxa tal-intensità stabbilita għall-inbejjed frizzanti ta' kwalità għolja koperti minn din id-DOP, tkun idea tajba, għall-fini ta' konsistenza, li jiġu adottati l-istess kategoriji bħal dawk użati għall-inbejjed rożè bla gass koperti minnha, filwaqt li jiġu koperti wkoll l-inbejjed b'inqas intensità tal-kulur li issa huma fil-moda u mfittxija mill-konsumaturi. Il-punt 3.ċ tal-Ispeċifikazzjoni tal-Prodott irid jiġi emendat, iżda dan ma jinvolvi l-ebda emenda għad-Dokument Uniku. Ma għadha qed issir l-ebda referenza għad-dati minn meta jiġi kkalkolat il-perjodu tal-maturazzjoni għall-inbejjed li għandhom it-terminu tradizzjonali "Crianza". Il-Bord Regolatorju huwa awtorizzat li jilħaq ftehimiet f'dak ir-rigward. Ir-raġuni għal din il-bidla hija li l-ħsad beda aktar kmieni f'dawn l-aħħar snin. Kien innotat li, min-naħa tagħha, din iċ-ċirkostanza wasslet biex il-produzzjoni tal-inbid titmexxa wkoll 'il quddiem fiż-żmien u biex l-inbid jitqiegħed fil-btieti aktar kmieni. Dan kien ifisser li kien hemm diskrepanza bejn dak li fil-fatt kien qed iseħħ u l-bidu tal-kalkolu skont l-Ispeċifikazzjoni tal-Prodott. Huwa nnotat ukoll li d-data tal-1 ta' Ottubru speċifikata fl-istess taqsima trid titressaq 'il quddiem meta jiġi kkalkolat il-bidu tas-sentejn kalendarji li jrid idum għaddej il-proċess tal-maturazzjoni, fid-dawl taċ-ċirkostanzi attwali u l-ispjegazzjoni ta' hawn fuq. Huwa fid-diskrezzjoni tal-korp inkarigat mill-immaniġġjar tad-Denominazzjoni ta' Oriġini Protetta li jilħaq ftehimiet f'dak ir-rigward, sabiex b'hekk ikun jista' jippermetti b'mod flessibbli kwalunkwe bidla fiċ-ċirkostanzi li sseħħ fil-ġejjieni. DOP — Denominazzjoni ta' Oriġini Protetta Inbid frizzanti ta' kwalità Inbejjed bojod: isfar lewn it-tiben bi ħjiel ta' lime, nadif u liemi Aroma ta' frott aħdar, fjuri u ħxejjex ħodor, tipika tal-varjetà. Aċidità moderata b'sensazzjoni ta' freskezza. Inbejjed rożè: frawli bi traċċa ta' lampun (lewn is-salamun, fil-każ ta' nbejjed Crianza), liemi, nadif. Aroma ta' frott aħmar u noti ta' fjuri. Bilanċ bejn l-aċidità u l-frott fil-ħalq, b'sensazzjoni friska. Fiż-żewġ każijiet, l-aromi jitħalltu fil-proċess tal-maturazzjoni ma' oħrajn ta' injam tal-ballut (noti ta' vanilja mixwija u affumikata) u l-aċidità tiġi integrata man-noti tal-injam mixwi. Il-kontenut tal-alkoħol ivarja skont is-subżoni u l-maturazzjoni. Volatilità akbar fl-inbejjed li għandhom 'il fuq minn sena. SO2 massimu ta' 180 mg/l jekk iz-zokkor ikun < 5 g/l. Għal kwalunkwe limitu mhux kopert, ser tapplika l-leġiżlazzjoni permanenti. Inbejjed bojod: isfar lewn it-tiben bi ħjiel ta' lime, nadif u liemi Aroma ta' frott aħdar, fjuri u ħxejjex ħodor, tipika tal-varjetà. Aċidità moderata, sensazzjoni ta' freskezza u ħlewwa fil-ħalq, skont it-tip. Inbejjed rosé: frawli bi traċċa ta' lampun (lewn is-salamun, fil-każ ta' nbejjed Crianza), liemi, nadif. Aroma ta' frott aħmar u noti ta' fjuri. Bilanċ bejn aċidità/frott, sensazzjoni ta' freskezza u ħlewwa fil-ħalq, skont it-tip. Fiż-żewġ każijiet, l-aromi jitħalltu fil-proċess tal-maturazzjoni ma' oħrajn ta' injam tal-ballut (noti ta' vanilja mixwija u affumikata) u l-aċidità tiġi integrata man-noti tal-injam mixwi. Il-kontenut tal-alkoħol ivarja skont is-subżoni u l-maturazzjoni. Volatilità akbar fl-inbejjed li għandhom 'il fuq minn sena. SO2 massimu ta' 180 mg/l jekk iz-zokkor ikun < 5 g/l. Għal kwalunkwe limitu mhux kopert, ser tapplika l-leġiżlazzjoni permanenti. L-inbejjed żgħar huma vjola b'tonalitajiet ta' vjoletta; L-inbejjed "Crianza" huma marun u aħmar lewn iċ-ċirasa; L-inbejjed "Reserva" għandhom kulur aħmar lewn iċ-ċirasa b'tonalitajiet ta' rubin; L-inbejjed "Gran Reserva" għandhom kulur rubin b'tonalitajiet ta' aħmar samrani. Aroma: noti intensi ta' frott, varjetajiet u fjuri, b'aromi ta' injam tal-ballut mixwi fil-każ tal-inbejjed "Crianza". L-inbejjed "Reserva" u "Gran Reserva" huma aktar kumplessi b'aromi pikkanti. Togħma: għandhom ħafna togħma b'kontenut bilanċjat ta' aċidu/alkoħol/tannini. Il-maturazzjoni ttejjeb il-konsistenza lixxa u testendi t-tul. Il-limiti tal-kontenut tal-alkoħol ivarjaw skont iż-żoni u l-maturazzjoni. Volatili: l-inbejjed xotti ta' aktar minn sena, b'massimu ta' 1 gr/l sa 10 % tal-volum u 0,06 gr/l għal kull grad ta' alkoħol ta' aktar minn 10 % tal-volum SO2: Massimu ta' 140 mg/l jekk iz-zokkor ikun < 5 g/l. Għal kwalunkwe limitu mhux kopert, ser tapplika l-leġiżlazzjoni permanenti. Inbid li juri r-rilaxx kontinwu ta' diossidu tal-karbonju li jieħu l-forma viżwali ta' bżieżaq fini meta jiġi servut għall-konsum. Inbid frizzanti ta' kwalità, bħall-cuvée tiegħu wara l-ewwel fermentazzjoni, ikun ċar, mingħajr partikoli f'sospensjoni, u bi sfumaturi differenti ta' kulur isfar jew roża. L-aroma tiegħu għandu jkollha attributi pożittivi ta' freskezza u frott, bil-kumplessità li tirriżulta minn serħan fuq il-karfa matul it-tieni fermentazzjoni. Huwa jrid ikun ħieles minn difetti, speċjalment dawk li jirriżultaw minn ossidazzjoni jew tnaqqis. Għal kwalunkwe limitu mhux kopert, ser tapplika l-leġiżlazzjoni permanenti. Qawwa alkoħolika proprja massima fi 13 % tal-vol. Il-vinji huma meqjusa bħala li jibdew jipproduċu fir-raba' ċiklu tat-tkabbir tagħhom (jew qabel dan, soġġetti għal awtorizzazzjoni). Densità: bejn minimu ta' 2 850 u massimu ta' 10 000 dielja għal kull ettaru Sistemi ta' żbir/tħarriġ: żbir f'forma ta' sġajriet u varjanti, "double cordon, rod and thumb, single or unilateral cordon, double Guyot" (għal Chardonnay, Sauvignon Blanc, Verdejo, Maturana abjad, Tempraillo abjad u Turruntés biss). Tagħbija massima: 12-il blanzun/dielja; 16 għall-varjetajiet bojod imsemmija u 14 għall-Grenache. Eċċezzjonijiet possibbli. Bejn il-15 ta' Awwissu u l-ħsad, it-tisqija trid issir biss bl-użu ta' sistemi lokalizzati u trid tiġi sottomessa notifika bil-miktub 24 siegħa qabel; it-tisqija bil-friefet hija permessa jekk jingħata l-permess; metodi oħrajn huma pprojbiti. Għall-inbejjed frizzanti ta' kwalità, l-għeneb irid jinħasad bl-idejn (il-ħsad mekkaniku huwa pprojbit). Il-proporzjon tal-varjetajiet skont it-tipi ta' nbid: AĦMAR: minimu ta' 95 % tal-varjetajiet ħomor jekk l-għeneb ikun tneħħielu z-zokk u ta' 85 % jekk ikun sħiħ. ABJAD: 100 % għeneb abjad. ROŻÈ: minimu ta' 25 % ta' għeneb aħmar INBEJJED FRIZZANTI TA' KWALITÀ (ABJAD U ROŻÈ): b'għeneb abjad u/jew aħmar. L-inbejjed rożè jrid ikollhom mill-inqas 25 % ta' għeneb aħmar. It-taħlit fakultattiv tal-kuluri tal-għeneb irid isir wara l-kunsinna. Karatteristiċi tal-għeneb: f'saħħtu u b'kontenut minimu ta' alkoħol ta': 11 % tal-volum għall-inbejjed ħomor, 10,5 % tal-volum għall-inbejjed bojod u 9,5 % tal-volum għall-inbejjed frizzanti ta' kwalità. 70 litru/100 kg ta' ħsad għall-inbejjed. Dan jista' jvarja f'każijiet eċċezzjonali fi ħdan ċerti limiti. 62 litru/100 kg ta' ħsad għall-inbejjed frizzanti ta' kwalità. Dan jista' jvarja f'każijiet eċċezzjonali fi ħdan ċerti limiti. 65 litru/100 kg ta' ħsad għal dawk li juru l-indikazzjoni "viñedo singular" [vinja waħda]. Ma hija permessa l-ebda varjazzjoni. Projbizzjonijiet L-użu ta' frazzjonijiet ta' most jew inbid miksuba permezz ta' pressjonijiet inadegwati fl-inbejjed protetti Preses tal-viti kontinwi, magni tat-tgħaffiġ b'azzjoni ċentrifugali, tisħin minn qabel tal-għeneb jew tisħin tal-most jew tal-inbid fil-preżenza tar-residwu sabiex tiġi sforzata l-estrazzjoni ta' materjal koloranti L-użu ta' biċċiet ta' injam tal-ballut fil-produzzjoni, fil-maturazzjoni u fil-ħażna It-taħlit ta' tipi differenti ta' nbid biex jinkiseb inbid differenti mill-inbejjed imħalltin Fermentazzjoni fil-btieti: għall-inbejjed bojod u rożè, li jridu jibqgħu fil-bettija għal mill-inqas xahar. Maċerazzjoni karbonika: il-perċentwal massimu ta' għeneb abjad permess fil-produzzjoni ta' nbejjed ħomor huwa ta' 5 % fil-każ ta' għeneb biz-zokk u 15 % f'dak ta' għeneb sħiħ. Inbid frizzanti ta' kwalità: bil-metodu tradizzjonali. Mill-inqas 15-il xahar konsekuttivi bejn it-tirage u l-eliminazzjoni, fl-istess flixkun. Il-proċess kollu tal-produzzjoni, inkluż it-tikkettar, fl-istess fabbrika tal-inbid. Fil-fermentazzjoni sekondarja, il-kontenut proprju ta' alkoħol ma għandux ikun ta' aktar minn 1,5 % tal-volum. Il-likur ta' spedizzjoni ma għandux iżid il-kontenut proprju ta' alkoħol b'aktar minn 0,5 % tal-volum. Wara l-eliminazzjoni, it-trasferiment mingħajr filtrazzjoni jitħalla jsir fi fliexken tal-ħġieġ b'kapaċità ta' inqas minn 0,75 l jew mill-inqas 3 litri. L-aċidifikazzjoni u t-tneħħija tal-kulur huma pprojbiti. Varjetajiet ħomor 6 500 kilogramma ta' għeneb għal kull ettaru Varjetajiet ħomor 45,5 ettolitru għal kull ettaru Varjetajiet bojod 9 000 kilogramma ta' għeneb għal kull ettaru Varjetajiet bojod 63 ettolitru għal kull ettaru Għeneb aħmar maħsub għal "viñedo singular" [vinja waħda] 5 000 kilogramma ta' għeneb għal kull ettaru Għeneb aħmar maħsub għal "viñedo singular" [vinja waħda] 32,5 ettolitru għal kull ettaru Għeneb abjad maħsub għal "viñedo singular" [vinja waħda] 6 922 kilogramma ta' għeneb għal kull ettaru Għeneb abjad maħsub għal "viñedo singular" [vinja waħda] 44,99 ettolitru għal kull ettaru Il-Komunità Awtonoma ta' La Rioja Il-Komunità Awtonoma ta' La Rioja Galilea Il-Komunità Awtonoma ta' Navarre Il-Provinċja ta' Álava Il-vinji li jinsabu fil-muniċipalità ta' Lodosa fuq ix-xatt tal-lemin tal-Ebro, u li ddaħħlu fir-reġistru tal-vinji tal-Bord mid-29 ta' April 1991, għandhom jibqgħu rreġistrati sakemm jibqgħu jeżistu. Kwalunkwe bidla fil-konfini tal-muniċipalitajiet inklużi fiż-żona tal-produzzjoni ma għandhiex tfisser li l-vinji rreġistrati ser jitneħħew mir-reġistru tal-vinji. Iż-żona tal-produzzjoni tinkludi entitajiet ġeografiċi iżgħar li huma identifikati bħala "viñedos singulares" [vinji singoli]. Dawn huma iżgħar minn muniċipalità u jistgħu jikkonsistu f'roqgħa katastali waħda jew f'diversi rqajja' differenti. Id-dwieli jrid ikollhom mill-inqas 35 sena. L-inbejjed magħmula minn għeneb li ġej minn Rioja Alta huma kkaratterizzati mill-influwenza speċjali tal-klima Atlantika. Dan jagħti lill-inbejjed qawwa alkoħolika moderata u palat b'aċidità għolja. Għal din ir-raġuni, l-inbejjed huma addattati għall-maturazzjoni fil-btieti. Iż-żona għandha inqas sigħat ta' dawl tax-xemx matul iċ-ċiklu tat-tkabbir miż-żona aktar lejn in-Nofsinhar koperta mid-Denominazzjoni. Hija għandha wkoll ammont ikbar ta' xita, li għandu effett dirett fuq l-aċidità tagħha. Dawn il-fatturi, flimkien mal-protezzjoni mogħtija mis-Sierra de Cantabria, itejbu l-karatteristiċi deskritti fl-inbejjed, kemm jekk weħidhom kif ukoll jekk imħalltin ma' nbejjed minn żoni oħrajn. Fil-każ taż-żona ta' Rioja Alavesa, il-konverġenza tal-klima Atlantika u dik Mediterranja tfisser li l-inbejjed għandhom qawwa alkoħolika pjuttost ogħla minn dawk imsemmija qabel. Huma għandhom ukoll aċidità aktar baxxa u huma aktar versatili, daqs kemm huma addattati għall-konsum immedjat u għall-maturazzjoni. Il-protezzjoni mis-Sierra de Cantabria, lejn it-Tramuntana, hija saħansitra aktar sinifikanti. Is-sigħat tad-dawl tax-xemx huma simili għal dawk ta' Rioja Alta, filwaqt li l-ammont ta' xita huwa pjuttost inqas. Il-versatilità tagħhom ukoll tagħmilhom ideali fil-produzzjoni ta' nbejjed imħalltin. Fl-aħħar nett, għall-inbejjed miż-żona l-aktar fin-Nofsinhar, Rioja Oriental, insibu inqas xita u klima notevolment Mediterranja ġeneralment ikkaratterizzata minn aktar xemx. L-inbejjed għandhom qawwa alkoħolika u aroma ogħla u huma ideali biex jitħalltu sabiex minnhom jiġu prodotti nbejjed intiżi għall-maturazzjoni. Fl-istess ħin, il-kundizzjonijiet klimatiċi jirriżultaw fi nbejjed li jistgħu jkunu addattati wkoll għal konsum aktar immedjat. L-analiżi tal-ħamrija tkopri tliet tipi ewlenin. L-ewwel nett, hemm il-ħamrija tat-tafal tal-franka li tinstab fil-parti l-aktar lejn it-Tramuntana taż-żona koperta mid-Denominazzjoni. Din tirrappreżenta s-sors bażiku għall-vitikultura, li jinstab bejn Rioja Alavesa u Rioja Alta. Imbagħad, fl-aħħar żona u f'Rioja Oriental, hemm ukoll il-ħamrija taflija alluvjali u b'ħafna ħadid li tipproduċi nbejjed b'inqas palat minn dawk imsemmija qabel. F'termini ekonomiċi, l-inbid jirrappreżenta 20 % tal-PDG tar-reġjun. Il-prattika antika tal-vitikultura, u l-importanza vitali tal-inbid fir-reġjun, tfisser dipendenza fuq is-sostenibbiltà tiegħu. Għalhekk, jittieħed vantaġġ sħiħ mill-kundizzjonijiet naturali deskritti. B'mod partikolari, hemm l-ispeċjalità tal-inbejjed li jimmaturaw li rriżultat f'waħda mill-ogħla konċentrazzjonijiet ta' btieti tal-ballut fid-dinja. Filwaqt li d-Denominazzjoni hija prinċipalment magħrufa għall-produzzjoni ta' nbejjed bla gass, madankollu, xi fabbriki tal-inbid ilhom jipproduċu nbejjed frizzanti ta' kwalità bil-metodu tradizzjonali minn nofs is-seklu dsatax u, b'hekk, għandhom l-għarfien espert u l-esperjenza. Il-freskezza u l-aċidità huma żewġ elementi ewlenin fil-produzzjoni ta' nbejjed frizzanti ta' kwalità. Id-Denominazzjoni tinsab f'żona b'temperaturi aktar kesħin, skont l-iskala Winkler. Dan jikkontribwixxi għal ċikli tat-tkabbir qosra li jirriżultaw f'maturità fenolika korretta mingħajr ma jilħqu livelli għoljin ta' qawwa alkoħolika: karatteristiċi li jipprovdu l-punt tat-tluq ideali għall-produzzjoni ta' dawn l-inbejjed. Qafas ġuridiku Fil-leġiżlazzjoni nazzjonali Tip ta' kundizzjoni ulterjuri L-imballaġġ fiż-żona ġeografika demarkata Deskrizzjoni tal-kundizzjoni L-inbejjed koperti mid-Denominazzjoni ta' Oriġini Protetta "Rioja" jridu jiġu bbottiljati biss f'fabbriki tal-inbid li jkunu rreġistrati mal-Bord Regolatorju. Inkella, l-inbid ma jitħalliex juża d-denominazzjoni. Dan ir-rekwiżit ġie stabbilit b'reazzjoni għall-fatt li l-kwalità tal-inbid finalment offrut lill-konsumatur hija f'riskju akbar meta l-inbid ikun ġie ttrasportat u bbottiljat barra miż-żona tal-produzzjoni milli meta dawn l-operazzjonijiet isiru fiż-żona. Ir-rekwiżit iservi biex jipproteġi r-reputazzjoni tajba tal-inbid Rioja billi jsaħħaħ il-kontroll tal-karatteristiċi u l-kwalità speċjali tiegħu. Huwa jipproteġi d-Denominazzjoni ta' Oriġini Protetta li minnha jibbenifikaw il-produtturi kollha affettwati. Id-deċiżjoni ġiet ikkonfermata permezz ta' sentenza tal-Qorti tal-Ġustizzja tal-Unjoni Ewropea tas-16 ta' Mejju 2000. Qafas ġuridiku Fil-leġiżlazzjoni nazzjonali Tip ta' kundizzjoni ulterjuri Dispożizzjonijiet addizzjonali relatati mat-tikkettar Deskrizzjoni tal-kundizzjoni It-terminu "RIOJA" jrid jidher b'mod prominenti u jenħtieġ li eżatt taħt "RIOJA" jidhru l-elementi li ġejjin: "Denominación de Origen Calificada" (Denominazzjoni ta' Oriġini Protetta); it-timbru tal-Bord Regolatorju; it-trademark; u l-isem jew l-isem tan-negozju ta' fabbrika tal-inbid irreġistrata jew isem kummerċjali. It-termini "bittija" u "injam" ma jridux jissemmew fil-kummerċjalizzazzjoni, fir-reklamar u fit-tikkettar tal-inbejjed qabel ma jitlesta l-proċess tal-maturazzjoni. Huwa permess li jintuża l-isem ta' żona jew muniċipalità meta l-għenba tkun ġejja minn hemmhekk u meta l-inbid jiġi prodott, immaturat (kif applikabbli) u bbottiljat hemmhekk. Madankollu, mhux aktar minn 15 % tal-għeneb li jintuża biex isir l-inbid jista' jiġi minn vinji rreġistrati li jinsabu f'muniċipalitajiet li jmissu maż-żona jew mal-muniċipalità fejn huwa bbażat l-operatur u trid tingħata prova li l-15 % tal-għeneb imsemmi qabel ser ikun disponibbli fuq bażi esklussiva għal perjodu ta' mill-inqas 10 snin konsekuttivi. Fil-każ ta' nbejjed frizzanti ta' kwalità, l-espressjoni "Método Tradicional" [Metodu Tradizzjonali] trid tintwera eżatt taħt it-terminu li jirreferi għall-kontenut ta' zokkor u f'daqs ta' tipa li ma jridx jaqbeż dak li jintuża għall-isem "Rioja". Fuq it-tikketta li turi l-informazzjoni obbligatorja, id-daqs tat-tipa tad-dikjarazzjoni "Método Tradicional" [Metodu Tradizzjonali] ma jridx ikun iżgħar minn 0,3 cm. It-terminu "viñedo singular" [vinja waħda] irid jintwera eżatt taħt it-terminu li huwa rreġistrat bħala marka kummerċjali, bi ħxuna u kulur tat-tipa mhux differenti, u daqs tat-tipa mhux akbar, minn dawk li jintużaw għall-isem "Rioja". Il-punt 3.3 tal-Kapitolu I tal-Ispeċifikazzjoni tal-Prodott tal-Indikazzjoni Ġeografika Protetta "Cévennes" ġie kkompletat b'deskrizzjoni organolettika tal-inbejjed aktar dettaljata f'dak li jirrigwarda kuluri, aromi u karatteristiċi tat-togħma. Din l-emenda tal-Ispeċifikazzjoni tal-Prodott taffettwa d-Dokument Uniku, li l-punt "Deskrizzjoni tal-inbid/inbejjed" tiegħu wkoll ġie kkompletat. L-Ispeċifikazzjoni tal-Prodott ġiet ikkoreġuta fil-punt 4.1 tal-Kapitolu I biex tinkludi korrezzjonijiet editorjali: Fl-ewwel paragrafu, il-kliem "ħsad tal-għeneb" ġie ssostitwit bi "produzzjoni tal-għeneb", li huwa terminu aktar xieraq biex jiddistingwi ż-żona ġeografika tal-produzzjoni tal-għeneb miż-żona tal-vinifikazzjoni u tal-produzzjoni tal-inbejjed. Il-muniċipalità ta' "Fontanès u Peyrolles" saret "Fontanès". Il-muniċipalità ta' "Peyroles" għandha tinkiteb kif ġej: "Peyrolles". Dawn l-emendi ġew inklużi wkoll fil-punt "Żona ġeografika demarkata" tad-Dokument Uniku. Fil-punt 4.1 tal-Kapitolu I tal-Ispeċifikazzjoni tal-Prodott, iż-żona fil-viċinanza immedjata ddefinita b'deroga għall-vinifikazzjoni u l-produzzjoni ta' nbejjed bl-Indikazzjoni Ġeografika Protetta "Cévennes" ġiet iddefinita skont il-muniċipalitajiet tad-département ta' Gard li jagħmlu parti minnha. Din iż-żona ma ġietx emendata iżda ġiet deskritta biss skont lista ta' muniċipalitajiet u mhux aktar skont lista ta' cantons li d-diviżjoni amministrattiva tagħhom hija inqas preċiża. Il-lista ta' muniċipalitajiet ġiet stabbilita skont il-kodiċi ġeografiku uffiċjali tas-sena 2019, li huwa r-referenza nazzjonali. Din it-traskrizzjoni taż-żona fil-viċinanza immedjata f'lista tal-muniċipalitajiet ġiet ittrasferita għall-punt "Rekwiżiti addizzjonali" tad-Dokument Uniku. Fil-punt 5 tal-Kapitolu I tal-Ispeċifikazzjoni tal-Prodott, il-varjetajiet tal-għeneb iddefiniti għall-produzzjoni tal-inbejjed tal-IĠP "Cévennes" huma ssupplimentati bid-9 varjetajiet li ġejjin: Dawn il-varjetajiet jissejħu varjetajiet reżistenti għan-nixfa u għall-mard kriptogamiku. Dawn jippermettu inqas użu ta' prodotti għall-protezzjoni tal-pjanti iżda fl-istess ħin jikkorrispondu għall-varjetajiet użati għall-produzzjoni tal-IĠP. Ma jbiddlux il-karatteristiċi tal-inbejjed tal-IĠP. L-introduzzjoni ta' dawn il-varjetajiet fil-varjetajiet tal-għeneb taffettwa l-punt "Kategoriji tal-prodotti tad-dwieli" fid-Dokument Uniku. Fil-Kapitolu 2 tal-Ispeċifikazzjoni tal-Prodott tal-Indikazzjoni Ġeografika Protetta "Cévennes", saru xi emendi editorjali fit-tabella tal-punti ewlenin li għandhom jiġu vverifikati sabiex jintużaw termini aktar preċiżi: il-kliem "Żona tal-ħsad tal-għeneb" ġie ssostitwit b'"Żona tal-produzzjoni tal-għeneb"; it-terminu "vinifikazzjoni" ġie miżjud wara "post tal-ipproċessar"; it-terminu "Kontroll analitiku" ġie ssostitwit b'"Eżami analitiku". Fil-Kapitolu 3 tal-Ispeċifikazzjoni tal-Prodott tal-Indikazzjoni Ġeografika Protetta "Cévennes", ir-referenzi għall-korp taċ-ċertifikazzjoni li jaġixxi f'isem l-INAO, l-awtorità ta' kontroll kompetenti, ġew aġġornati. Dawn il-korrezzjonijiet editorjali ma jaffettwawx id-Dokument Uniku. IĠP - Indikazzjoni Ġeografika Protetta Inbid frizzanti ta' kwalità Inbid minn għeneb misjur iżżejjed L-Indikazzjoni Ġeografika Protetta "Cévennes" hija riżervata għall-inbejjed ħomor, rożè u bojod mhux frizzanti u minn għeneb misjur iżżejjed. L-inbejjed ħomor huma kkaratterizzati mill-eleganza tagħhom, mill-qawwa aromatika tagħhom, u mill-istrutturi tanniċi li jvarjaw skont it-teknoloġiji tal-vinifikazzjoni użati. Il-kulur tagħhom huwa lewn ir-rubini bi sfumaturi vjola. Dawn l-inbejjed għandhom aroma qawwija u distinta b'noti ta' frott aħmar u iswed. It-togħma qawwija, matura u bnina. Il-qawwa alkoħolika totali (minima jew massima) skont il-volum, l-aċidità totali, l-aċidità volatili u d-diossidu tal-kubrit totali għall-inbejjed mhux frizzanti huma dawk stabbiliti mir-regolamenti Komunitarji. L-inbejjed rożè huma magħmulin prinċipalment mill-varjetajiet ta' cinsault, grenache u syrah waħidhom jew imħalltin. Il-kulur tagħhom ivarja minn roża ċar għal roża lewn is-salamun. Ir-riħa sottili u delikata b'noti fini ta' frott aħmar. It-togħma matura, ħelwa u delikata, bi freskezza tajba u li tfakkar fil-firxa aromatika tar-riħa tiegħu. Il-qawwa alkoħolika totali (minima jew massima) skont il-volum, l-aċidità totali, l-aċidità volatili u d-diossidu tal-kubrit totali għall-inbejjed mhux frizzanti huma dawk stabbiliti mir-regolamenti Komunitarji. L-inbejjed bojod huma notevoli għall-finezza tagħhom, dejjem akkumpanjata minn freskezza tipika. Dawn għandhom kulur isfar ċar, limpidu u jleqq, xi drabi bi sfumaturi ħodor pjaċevoli. Ir-riħa hija kkaratterizzata minn noti ta' frott abjad u xi drabi ta' frott taċ-ċitru u ta' buks, iżda dejjem b'ħafna freskezza. Dawn l-inbejjed għandhom konsistenza tajba fil-ħalq, huma nbejjed aromatiċi u delikati ħafna b'aromi persistenti ħafna. Il-qawwa alkoħolika totali (minima jew massima) skont il-volum, l-aċidità totali, l-aċidità volatili u d-diossidu tal-kubrit totali għall-inbejjed mhux frizzanti huma dawk stabbiliti mir-regolamenti Komunitarji. L-inbejjed minn għeneb misjur iżżejjed huma kkaratterizzati minn aromi ta' frott misjur. Il-qawwa alkoħolika proprja (minima jew massima) skont il-volum, il-qawwa alkoħolika totali skont il-volum, il-qawwa alkoħolika naturali skont il-volum u d-diossidu tal-kubrit totali għall-inbejjed minn għeneb misjur iżżejjed huma dawk stabbiliti mir-regolamenti Komunitarji. Prattika enoloġika speċifika L-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. 90 ettolitru għal kull ettaru Il-produzzjoni tal-għeneb, il-vinifikazzjoni u l-produzzjoni tal-inbejjed bl-Indikazzjoni Ġeografika Protetta "Cévennes" isiru fit-territorju tal-muniċipalitajiet li ġejjin tad-département ta' Gard: Il-vinja ta' Cévennes tinsab fid-département ta' Gard, fin-Nofsinhar ta' Franza, fir-reġjun Languedoc-Roussillon. Isimha ġej mill-katina ta' muntanji ta' Cévennes, li hija l-aħħar grupp ta' għoljiet fin-Nofsinhar tal-Massif Central. Minħabba l-ambjent aħrax u differenti tagħhom, is-Cévennes wasslu biex il-bniedem jadatta l-produzzjonijiet skont il-kundizzjonijiet pedoklimatiċi. Huwa għalhekk li, b'mod ġenerali, il-vinja tfeġġ kull fejn jispiċċaw is-siġar tal-qastan. Ikkultivata fil-biċċa l-kbira fuq ħamrija karbonata, il-vinja tinsab f'pajsaġġ b'widien iffurmat mix-xmajjar li jinżlu mis-Cévennes fejn, flimkien mal-vinja, wieħed isib anki siġar tal-frott, siġar taż-żebbuġ u ċereali. L-għoljiet tas-Cévennes huma kkaratterizzati mill-klima Mediterranja moderata tagħhom, bi staġuni kontrastanti ħafna u b'perjodi ta' xita spiss qawwija waqt l-ekwinozji (episodji Cévenols). Bis-saħħa tal-effett tal-muntanji, ir-riħ tat-Tramuntana huwa moderat u l-varjazzjonijiet fit-temperatura li jsaħħu l-kwalità tal-għeneb huma sinifikanti matul il-fażi ta' maturazzjoni tad-dielja. Għal ħafna sekli, il-vinja kienet meqjusa fl-istess livell ta' produzzjonijiet agrikoli oħra u l-inbid kien jiġi kkonsmat lokalment. Huwa għalhekk li fid-dawl tal-kriżijiet li għaddiet minnhom il-produzzjoni tas-siġar tat-tut u tas-siġar tal-qastan, il-vinja setgħet tieħu posthom, u kien proprju fis-seklu XIX li l-vinja rat l-akbar żvilupp tagħha, mingħajr madankollu ma' rrikorriet għall-monokultura bħal fil-pjanura ta' isfel ta' Languedoc. L-inbid lokali ta' Cévennes ġie rikonoxxut inizjalment bid-Digriet tas-27 ta' Awwissu 1992. Il-produzzjoni fil-muniċipalitajiet taż-żona ġeografika hija ta' madwar 80,000 ettolitru ta' nbejjed ħomor, rożè u bojod, bi żvilupp qawwi ħafna tal-inbejjed rożè. L-inbejjed ħafna drabi jikkombinaw varjetajiet Mediterranji tradizzjonali (carignan, grenache, cinsaut) u varjetajiet ta' fama internazzjonali, bħal merlot, cabernet-sauvignon u syrah għall-inbejjed ħomor u chardonnay, sauvignon u viognier għall-inbejjed bojod. L-inbejjed ħomor huma kkaratterizzati mill-eleganza u l-qawwa aromatika tagħhom; l-inbejjed bojod u rożè huma kkaratterizzati mill-finezza tagħhom, dejjem akkumpanjata minn freskezza tipika. L-inbejjed frizzanti prodotti minn għażla ta' nbejjed mhux frizzanti l-aktar adattati għandhom l-istess karatteristiċi aromatiċi. L-iżvilupp tal-varjetajiet li ilu għaddej għal dawn l-aħħar 40 sena ppermetta diversifikazzjoni għall-produtturi tal-inbid, b'mod partikolari bl-introduzzjoni ta' varjetajiet aktar bikrija li huma partikolarment adattati għall-klima tal-għoljiet tas-Cévennes. L-inbejjed, li huma ġeneralment ikkaratterizzati minn bilanċ ta' eleganza u ta' freskezza, jesprimu l-oriġinalità tal-klima tat-territorju b'mod xieraq. Għalhekk, il-vinja għandha post speċjali fl-ekonomija agrikola u, flimkien ma' produzzjonijiet oħra bħall-basal abjad, il-qastan u l-Pélardon, tikkontribwixxi għall-fama tal-prodotti ta' Cévennes. Dawn il-produzzjonijiet u l-iżvilupp tal-ekonomija turistika, b'mod partikolari minħabba l-Park Nazzjonali ta' Cévennes, issa jiżguraw bilanċ ġdid f'dan ir-reġjun u qegħdin jikkontribwixxu għaż-żamma ta' pajsaġġi meraviljużi maħluqa mill-bniedem matul is-sekli. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-Indikazzjoni Ġeografika Protetta "Cévennes" tista' tiġi ssupplimentata bl-isem ta' varjeta waħda jew aktar. L-Indikazzjoni Ġeografika Protetta "Cévennes" tista' tiġi ssupplimentata bil-kliem "primeur" (bikri) jew "nouveau" (ġdid). It-termini "primeur" (bikri) jew "nouveau" (ġdid) huma riżervati għall-inbejjed mhux frizzanti. Il-logo tal-IĠP tal-Unjoni Ewropea għandu jidher fuq it-tikketta meta l-kliem "Indikazzjoni Ġeografika Protetta" jiġi ssostitwit bil-kliem "Vin de pays". Qafas ġuridiku: Leġiżlazzjoni nazzjonali Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata ddefinita b'deroga għall-vinifikazzjoni u l-produzzjoni ta' nbejjed bl-Indikazzjoni Ġeografika Protetta "Cévennes" hija magħmula mill-muniċipalitajiet kollha tad-département ta' Gard li ġejjin, abbażi tal-kodiċi ġeografiku uffiċjali tas-sena 2019:
Extracted from C_152_2020.html